Нови Сад, 14.11.2024. року

**Конкурс за вибор подобовей роботи на тему**

**„Два Крачуни – єдна фамелия”**

Форум за едукацию, сотруднїцтво, афирмацию и потримовку гражданскому дружтву, Нови Сад (скрацена назва: ФЕСАП), у сотруднїцтве з Покраїнским секретариятом за образованє, предписаня, управу и национални меншини – национални заєднїци (Секретарият), у рамикох подпроєкту „Мултикултурализем на клик”, односно проєкту „Афирмация мултикултурализма и толеранциї у Войводини”, розписує Конкурс за подношенє авторских материялох на тему промовованя мултикултурализма и унапредзеня медзинационалней толеранциї и очуваня културного идентитету етнїчних заєднїцох у АП Войводини, под назву **„Два Крачуни – єдна фамелия”.**

**Право участвовац маю школяре нїзших класох (од першей по штварту класу) основних школох з АП Войводини**.

На конкурс ше подноши подобову роботу у хторей приказани шветочни дух мултикултурализма и унапредзеня медзинационалней толеранциї и очуваня културного идентитету етнїчних заєднїцох у АП Войводини.

Роботу вирабя єден автор, на язику хтори хаснує (роботи ґрупи авторох ше нє будзе розпатрац).

Єден автор може поднєсц єдну роботу на наведзени конкурс.

Ґу роботи, нєобходне доручиц и тоту документацию:

* формулар прияви;
* вияву родителя/старателя автора о авторских правох на дїло;
* потвердзенє школи о статусу рядового школяра.

**Роботи и провадзацу документацию ше подноши у електронскей форми**, прейґ апликациї на интернет-боку Секретарияту, на адресу: http://185.166.125.137/konkursi-2024-7/.

**Провадзацу докуметацию ше доручує и у ориґиналу, по пошти,** на адресу Форуму за едукацию, сотруднїцтво, афирмацию и потримовку гражданскому дружтву:

ФЕСАП

Поштански фах 112

21101 Нови Сад

Формулари провадзацей документациї за участвованє на конкурсу мож найсц на интернет-боку ФЕСАП, на адреси: [www.fesap.org.rs](http://www.fesap.org.rs) або на интернет-боку Секретарияту на адреси: [http://185.166.125.137/konkursi-2024-8/](http://www.puma.vojvodina.gov.rs).

Термин за подношенє роботох то 2. децембер 2024. року.

Авторски материяли подношительох вреднує и оценює Конкурсна комисия, хтора формована з представительох ФЕСАП, Секретарияту, представительох образовних установох и визначних поєдинцох з обласци теми конкурсу.

Конкурсна комисия составя ранґ-лїстину приявох цо сцигли и одлучує о додзельованю наградох.

Авторох найлєпше ранґованих роботох ше наградзує з мултимедиялнима пошоренями (три награди).

ФЕСАП додзелює награду авторови на основи контракту, хтори ше заключує з родичами/старателями автора.

Зоз Контрактом о наградзованю побиднїка ше прецизує шицки права, шицки обовязки и одвичательносци автора материялу, як и ФЕСАП. Зоз Контрактом автор на ФЕСАП и Секретарият преноши права на дальше нєогранїчене хаснованє материялу. Кед автор наградзеного материялу нє подпише контракт у предписаним термину, будзе ше тримац же одступел од награди и припадаюцу награду ше додзелї шлїдуюцому ранґованому авторови.

Др Ида Кабок,

предсидателька Управного одбору ФЕСАП